b'\n_START_ARTICLE_\nKakava\n_START_PARAGRAPH_\nKakava\xc2\xa0\xe2\x80\x93 tikrojo kakavmed\xc5\xbeio (lot. Theobroma cacao, nah. Cacahuatl) s\xc4\x97klos, dar vadinamos kakavos pupel\xc4\x97mis, i\xc5\xa1 j\xc5\xb3 pagaminti milteliai konditerijos gaminiams bei i\xc5\xa1 \xc5\xa1i\xc5\xb3 milteli\xc5\xb3 gaminamas g\xc4\x97rimas._NEWLINE_Kakavmed\xc5\xbeiai (lot. Theobroma) auga Piet\xc5\xb3 Amerikoje, Afrikoje, Indonezijoje, \xc5\xa0ri Lankoje.\n_START_SECTION_\nGamyba\n_START_PARAGRAPH_\nI\xc5\xa1imtos i\xc5\xa1 sunokusio kakavos vaisiaus s\xc4\x97klos fermentuojamos kartu su ant j\xc5\xb3 esan\xc4\x8diu mink\xc5\xa1timu. R\xc5\xabgimo metu pupeli\xc5\xb3 viduje pakilusi temperat\xc5\xabra nutraukia gyvybinius procesus, o susidar\xc4\x99 organiniai junginiai suteikia pupel\xc4\x97ms skon\xc4\xaf. Fermentuotos pupel\xc4\x97s d\xc5\xbeiovinamos\xc2\xa0\xe2\x80\x93 kad jose likt\xc5\xb3 kuo ma\xc5\xbeiau dr\xc4\x97gm\xc4\x97s ir jos negest\xc5\xb3. Be to, i\xc5\xa1d\xc5\xbeiovintos kakavmed\xc5\xbeio s\xc4\x97klos perrenkamos._NEWLINE_\xc5\xa0okoladui ir kakavos milteliams gaminti kakavos pupel\xc4\x97s skrudinamos, luk\xc5\xa1tenamos ir smulkinamos. Tada spaud\xc5\xbeiamas kakavos sviestas. Kakavos milteliai gaunami sumalus mas\xc4\x99, likusi\xc4\x85 i\xc5\xa1spaudus kakavos sviest\xc4\x85. Kad kakavos milteliai geriau pasiskirstyt\xc5\xb3 skystyje, jiems gaminti skirta mas\xc4\x97 alkalizuojama\xc2\xa0\xe2\x80\x93 da\xc5\xbeniausiai apdorojama kalio karbonatu. Paprastai gaminami 20-22% riebumo kakavos milteliai, ta\xc4\x8diau galima pagaminti ir visi\xc5\xa1kai nuriebintus. Tirpiems kakavos g\xc4\x97rimams skirti milteliai dar apdorojami vandens garais, mai\xc5\xa1omi su lecitinu ir cukrumi. Stiklin\xc4\x97je tirpaus kakavos g\xc4\x97rimo i\xc5\xa1tirpusio cukraus kiekis gali prilygti 6 gabal\xc4\x97liams._NEWLINE_Gera kakava turi b\xc5\xabti ruda, be pilk\xc5\xb3 nuos\xc4\x97d\xc5\xb3, milteliai smulk\xc5\xabs, sausi, be gumul\xc4\x97li\xc5\xb3, malonaus kvapo, be \xc5\xa1armo prieskonio ir pa\xc5\xa1alini\xc5\xb3 med\xc5\xbeiag\xc5\xb3 (kakavos luk\xc5\xa1t\xc5\xb3, milt\xc5\xb3 ar pan.).\n_START_SECTION_\nLiterat\xc5\xabra\n_START_PARAGRAPH_\nStephen T. Beckett, The Science of Chocolate, Royal Society of Chemistry; 2008'